[pic] | EUROPOS BENDRIJŲ KOMISIJA |

Briuselis, 7.8.2006

KOM(2006) 444 galutinis

KOMISIJOS PRANEŠIMAS

Europos Sąjungos solidarumo fondas 2005 m. metinė ataskaita

KOMISIJOS PRANEŠIMAS

Europos Sąjungos solidarumo fondas2005 m. metinė ataskaita

TURINYS

1. Įvadas 3

2. 2005 m. gautos naujos paraiškos 3

3. Finansavimas 5

4. Stebėsena 6

5. Pagalbos nutraukimas 6

6. Pasiūlymas dėl naujo Solidarumo fondo reglamento 7

7. Išvados 7

Annex 1 European Union Solidarity Fund applications in 2005 9

Annex 2 Criteria to mobilise the EU Solidarity Fund 10

Annex 3 Determination of the amount of aid 11

Annex 4 Thresholds for major disasters applicable in 2005 12

Annex 5 Proposal for a new Solidarity Fund Regulation – Synopsis of main features 13

1. ĮVADAS

Europos solidarumo fondas pradėjo veikti 2002 m. lapkričio 15 d.[1] Reglamento 12 straipsnyje nustatyta, kad ataskaita apie praėjusių metų Fondo veiklą teikiama Europos Parlamentui ir Tarybai. Šioje trečiojoje ataskaitoje pateikiama informacija apie Fondo veiklą 2005 m. trijose srityse, susijusiose su 2005 m. gautų naujų paraiškų administravimu, dotacijų panaudojimo stebėsena, ir įgyvendinimo ataskaitų vertinimu rengiantis dotacijų nutraukimui.

Taip pat ataskaitoje pateikiamas 2005 m. balandžio 6 d. Komisijos pateiktas pasiūlymas dėl naujo Solidarumo fondo reglamento, pasibaigus dabartinės finansinės perspektyvos galiojimui 2006 m.

2. 2005 M. GAUTOS NAUJOS PARAIšKOS

2005 m. Komisija gavo 12 naujų paraiškų Solidarumo fondo paramai gauti. 1 priede išsamiai aprašomos visos paraiškos.

2005 m. vasario 14 d. Italija pateikė paraišką dėl 2004 m. gruodžio mėn. potvynio Sardinijoje. Buvo teigiama, kad nelaimė padarė 223 mln. EUR žalos, o tai sudaro mažiau nei 7 % įprastos ribos, būtinos Fondo paramai gauti, didelės nelaimės atveju. Remdamasi Italijos valdžios institucijų pateikta informacija, Komisija padarė išvadą, kad potvynis neatitiko reglamente nustatytų sąlygų dėl nepaprastųjų regioninių nelaimių (t. y. įrodymo, kad nukentėjo didžioji dalis regiono gyventojų ir kad buvo sukelti rimti ir ilgalaikiai padariniai nukentėjusių regionų gyvenimo sąlygoms ir jų ekonominiam stabilumui). Todėl 2005 m. birželio 10 d. Komisija nusprendė atmesti paraišką ir apie šį sprendimą 2005 m. birželio 27 d. raštu pranešė Italijos valdžios institucijoms.

2005 m. balandžio 22 d. Graikijos valdžios institucijos pateikė paraišką dėl 2005 m. vasario mėn. potvynio Evros upės rajone prie rytinės Graikijos sienos. 2005 m. rugpjūčio ir gruodžio mėn. buvo pateikta papildomos informacijos. Kadangi nelaimės padaryta žala iš viso siekė 135 mln. EUR, o tai yra mažiau nei 15 % Graikijai taikomos 918 mln. EUR didelių nelaimių ribos (t. y. 0,6 % BNP), paraiška buvo grindžiama nepaprastųjų regioninių nelaimių kriterijais. Atlikus išsamią paraiškos analizę, Komisijos tarnybos padarė išvadą, kad nors potvynis padarė didelės žalos vietovėje, tačiau šalies mastu paveiktas regionas nėra svarbus ir neatitinka reglamente nustatytų kriterijų dėl rimtų ir ilgalaikių padarinių gyvenimo sąlygoms nukentėjusiuose regionuose ir jų ekonominiam stabilumui. Todėl 2005 m. gruodžio 23 d. Komisija nusprendė neskirti Fondo lėšų ir apie šį sprendimą 2006 m. sausio 13 d. raštu pranešė Graikijos valdžios institucijoms.

Kitais devyniais atvejais Komisija nusprendė biudžeto valdymo institucijai siūlyti skirti Fondo lėšų.

2005 m. sausio 24 d. Slovakija pateikė paraišką dėl 2004 m. lapkričio mėn. šalį nusiaubusios audros. 2005 m. kovo 1 d. Slovakijos valdžios institucijos pateikė papildomos informacijos. Paraiškoje Slovakija visą tiesioginę žalą įvertino maždaug 225 mln. EUR. Komisijos tarnybos ištyrė tiesioginės žalos apskaičiavimą, remdamasi Jungtinių tyrimų centro gautais vaizdais iš palydovo ir aviacinėmis nuotraukomis, ir įvertinusi nusprendė, kad būtina šiek tiek pakoreguoti miškams padarytos žalos apskaičiavimą. Šie pakeitimai susiję su fiziniu žalos dydžiu ir prielaidomis dėl išlaidų miškui apželdinti ir prižiūrėti. Didžiausias tiesioginės žalos dydis, į kurį būtų galima atsižvelgti, sudarė 195 mln. EUR. Kadangi ši suma yra didesnė už Slovakijai taikomą 0,6 % BNP ribą didelių nelaimių atvejais (172,3 mln. EUR), ši nelaimė laikoma „didele stichine nelaime“, ir jai 2005 m. birželio 6 d. Komisija nusprendė išskirti Fondo lėšų. Biudžeto valdymo institucijai priėmus atitinkamą biudžeto pakeitimą, 2005 m. spalio 17 d. buvo pasirašytas įgyvendinimo susitarimas dėl dotacijos skyrimo. 2005 m. lapkričio 7 d. Komisija išmokėjo 5,67 mln. EUR dydžio Solidarumo fondo dotaciją.

2005 m. sausio 8 d. didelė audra praūžė kai kuriose šiaurės Europos vietovėse, sukeldama nuostolių keliose šalyse. Paraiškas Komisijai dėl Solidarumo fondo finansinės paramos pateikė Švedija ir Latvija (abi šalys 2005 m. kovo 10 d.), Estija (2005 m. kovo 14 d.) ir Lietuva (2005 m. kovo 16 d.). Šiose keturiose šalyse audra padarė žalos žemės ūkiui, miškų ūkiui, elektros ir infrastruktūros tinklams, transportui ir komunikacijoms. Įvertinta tiesioginė žala Latvijoje siekia apie 192 mln. EUR, Estijoje − 48 mln. EUR ir Lietuvoje − apie 15 mln. EUR. Švedijoje žala buvo ypač didelė ir įvertinta beveik 2,3 mlrd. EUR.

Kadangi žala Švedijoje, Latvijoje ir Estijoje buvo didesnė nei atitinkamai 0,6 % BNP riba (1,603 mlrd. EUR Švedijai, 59,092 mln. EUR Latvijai ir 45,209 mln. EUR Estijai), nelaimės šiose trijose šalyse laikomos „didelėmis stichinėmis nelaimėmis“. Žala Lietuvoje nesiekė ribos didelių nelaimių atveju (94,261 mln. EUR). Tačiau, kadangi Lietuvą paveikė ta pati audra, kuri sukėlė didelę nelaimę Latvijoje, šis atvejis atitiko sąlygą, pagal kurią išimties tvarka kaimyninė šalis, nukentėjusi nuo tos pačios nelaimės, taip pat gali gauti Fondo paramą. Todėl 2005 m. rugpjūčio 22 d. Komisija pasiūlė šioms keturioms šalims iš viso skirti 92,88 mln. EUR, iš kurių 81,73 mln. EUR − Švedijai, 9,49 mln. EUR − Latvijai, 1,29 mln. EUR Estijai ir 0,38 mln. EUR − Lietuvai. Pabaigus biudžeto procedūrą ir pasirašius įgyvendinimo susitarimus, 2006 m. pirmąjį pusmetį buvo išmokėtos atitinkamos Solidarumo fondo dotacijos.

2005 m. balandžio−rugpjūčio mėn. smarkūs potvyniai didžiojoje Centrinės ir Rytų Europos dalyje padarė didelės žalos keliose šalyse. Bulgarija, Rumunija ir Austrija pateikė paraiškas Solidarumo fondo finansinei paramai gauti.

2005 m. liepos 29 d. gauta pirmoji Bulgarijos paraiška dėl gegužės mėn. potvynių sukeltos žalos. 2005 m. rugsėjo 29 d. buvo pateikta papildomos informacijos. Bendra tiesioginė žala buvo įvertinta 222,28 mln. EUR. 2005 m. rugpjūčio 24 d. Bulgarijos valdžios institucijos pateikė antrąją paraišką, o 2005 m. spalio 6 d. gauta papildomos informacijos, susijusios su rugpjūčio mėn. pradžioje prasidėjusiais potvyniais. Bendra tiesioginė šios antros nelaimės žala buvo įvertinta 237,47 mln. EUR. Kadangi abiejose paraiškose nurodytos sumos viršijo 0,6 % Bulgarijos BNP (103,27 mln. EUR) ribą, šios nelaimės atitiko „didelių stichinių nelaimių“ kriterijus.

2005 m. birželio 22 d. gauta pirmoji Rumunijos paraiška dėl balandžio mėn. potvynių sukeltos žalos. Papildoma informacija buvo pateikta 2005 m. rugpjūčio 5 d. ir gruodžio 29 d. Bendra tiesioginė žala buvo įvertinta 489,53 mln. EUR. 2005 m. rugsėjo 9 d. Rumunijos valdžios institucijos pateikė antrąją paraišką, o 2005 m. spalio 7 d. ir gruodžio 29 d. gauta papildomos informacijos, susijusios su liepos mėn. pradžioje prasidėjusiais potvyniais. Bendra tiesioginė šio antro potvynio žala buvo įvertinta 1,05 mlrd. EUR. Kadangi abiejose paraiškose nurodytos sumos viršijo 0,6 % Rumunijos BNP (302,11 mln. EUR) ribą, šios nelaimės atitiko „didelių stichinių nelaimių“ kriterijus.

2005 m. spalio 19 d. Austrija pateikė paraišką paramai gauti dėl 2005 m. rugpjūčio mėn. dviejų Austrijos žemių, Vorarlbergo ir Tirolio, srityse įvykusio potvynio. 2006 m. sausio 12 d. Austrijos valdžios institucijos pateikė papildomos informacijos. Bendra tiesioginė žala buvo įvertinta 591,94 mln. EUR. Kadangi žala buvo mažesnė nei Austrijai taikoma 1 336,348 mln. EUR (t. y. 0,6 % BNP) riba didelių nelaimių atvejais, ji buvo grindžiama nepaprastosios regioninės nelaimės kriterijais. Baigiantis šios ataskaitos apimamam laikotarpiui paraiška dar buvo nagrinėjama.

2005 m. gruodžio 23 d. Komisija nusprendė siūlyti skirti Fondo lėšų dviejų Bulgarijos pateiktų paraiškų atžvilgiu. 2006 m. kovo mėn. buvo priimti sprendimai panaudoti Fondo lėšas dėl kitų trijų paraiškų (dviejų nelaimių Rumunijoje ir potvynio Austrijoje).

3. FINANSAVIMAS

Dėl Slovakijoje ir Šiaurės Europoje praūžusių audrų buvo priimti du atskiri biudžeto pakeitimai. 2005 m. rugsėjo 7 d. biudžeto valdymo institucija patvirtino preliminarų biudžeto pakeitimo projektą Nr. 5/2005[2] dėl Slovakijos. Mokėjimas galėtų būti atliktas, priėmus sprendimą dėl dotacijos ir 2005 m. spalio 17 d. pasirašius įgyvendinimo susitarimą. Preliminarus biudžeto pakeitimo projektas Nr. 6/2005[3], susijęs su audra Šiaurės Europoje, buvo patvirtintas tik metų pabaigoje, t. y 2005 m. lapkričio 17 d., todėl daugelį būtinų papildomų žingsnių (sprendimą dėl dotacijos, įgyvendinimo susitarimą), taip pat ir mokėjimą, įmanoma atlikti tik 2006 m. Nors mokėjimų asignavimai, susiję su pagalba Slovakijai, buvo teikiami pagal Sanglaudos fondo biudžeto eilutę, dėl didelės lėšų sumos, reikalingos keturiems su audra Šiaurės Europoje susijusiems atvejams, ir dėl atitinkamų laisvų mokėjimų asignavimų nebuvimo biudžeto procedūros vykdymo metu, prireikė į PBPP 6/2005 įtraukti prašymą dėl papildomų mokėjimų asignavimų. Bulgarijos, Rumunijos ir Austrijos potvynių atveju Komisija pasiūlė 2006 m. biudžeto pakeitimą; tai bus įtraukta į kitų metų ataskaitą.

Pagalbos sumos kiekvienu atveju buvo apskaičiuojamos remiantis standartiniu anksčiau Komisijos parengtu metodu, ir išsamiai pagrindžiamos metinėje 2002/2003 m. ataskaitoje (žr. taip pat šios ataskaitos 3 priedą). 2005 m. skirtos šios pagalbos sumos:

Gavėjas | Nelaimė | Kategorija | Parama mln. EUR |

Slovakija | Audra | didelė | 5.668 |

Švedija | Audra | didelė | 81.725 |

Estija | Audra | didelė | 1.290 |

Latvija | Audra | didelė | 9.487 |

Lietuva | Audra | kaimyninė šalis | 0.379 |

Iš viso | 98.548 |

4. STEBėSENA

2005 m. Komisija įvykdė du apsilankymus stebėsenos tikslais. Abu apsilankymai buvo susiję su Solidarumo fondo dotacijų, susijusių su potvyniais, įgyvendinimu. Apsilankymas Prancūzijoje vasario mėn. buvo susijęs su 2004 m. liepos mėn. Solidarumo fondo išmokėta dotacija. Apsilankymas Maltoje gegužės mėn. buvo susijęs su 2004 m. lapkričio mėn. Solidarumo fondo išmokėtos dotacijos įgyvendinimu. Abiejų apsilankymų metu sulaukta atitinkamų valdžios institucijų paramos. Be to, buvo atsirado galimybė išspręsti techninius klausimus, pavyzdžiui, susijusius su išlaidų tinkamumu ir kontrolės problemomis. Be to, apsilankymų metu Komisija galėjo įsitikinti Solidarumo fondo pridėtine verte ir gauti informacijos apie įgyvendinimo sistemas. Abiem atvejais paaiškėjo, kad buvo įdiegta tinkama, veiksminga ir skaidri įgyvendinimo sistema, įgyvendinimo proceso pažanga vyksta tinkamu tempu ir kad buvo imtasi reikiamų žingsnių siekiant užtikrinti stebėsenos ir kontrolės įsipareigojimų laikymąsi.

5. PAGALBOS NUTRAUKIMAS

Reglamento 2012/2002 8 straipsnio 2 dalyje nustatyta, kad ne vėliau kaip po šešių mėnesių, praėjus vieneriems metams nuo dotacijos išmokėjimo, valstybė naudos gavėja pateikia ataskaitą apie finansinį dotacijos panaudojimą bei pagrindžiančią išlaidų panaudojimą (toliau − „pagrindimo ataskaita“). Pasibaigus šiai procedūrai, Komisija nutraukia paramos iš Fondo teikimą.

Kalbant apie atvejus, kai įgyvendinimo ataskaita buvo gauta 2004 m., 2005 m. vasario 22 d. Komisija nutraukė pagalbos teikimą Prancūzijai. Vokietijai skirtos pagalbos (dėl 2002 m. potvynių) atveju, 2005 m. rugpjūčio mėn. Komisijai buvo pateikti paaiškinimai, susiję su pagrindimo ataskaitos dalimis, kurių išlaidas dar reikia patikrinti. Tuo remdamasi 2005 m. lapkričio 3 d. Komisija nutraukė pagalbos teikimą. Gegužės, rugpjūčio ir rugsėjo mėn. gavusi papildomos informacijos Komisija nutraukė Čekijai skirtos pagalbos (dėl 2002 m. potvynių) teikimą. Taip nuspręsta pirmiausia dėl dotacijos sumos, kuri liko nepanaudota tinkamumo laikotarpiu. 2006 m. sausio 18 d. Čekijos valdžios institucijos patikslino, kad galutinis nepanaudotos pagalbos likutis pirminėje sąskaitoje siekė 390 524,32 EUR. Komisija pradėjo šios sumos susigrąžinimo procedūrą ir 2006 m. vasario 16 d. išsiuntė Čekijos valdžios institucijoms atitinkamą debeto avizą.

2005 m. Komisija gavo galutines dotacijų įgyvendinimo ataskaitas dėl Ispanijai („Prestige“ naftos išsiliejimas), Italijai (žemės drebėjimas Molizėje) ir Etnos ugnikalnio išsiveržimas) ir Portugalijai (miškų gaisrai) 2003 m. išmokėtų dotacijų. Baigiantis šioje ataskaitoje minimam laikotarpiui šios įgyvendinimo ataskaitos dar buvo vertinamos.

6. PASIūLYMAS DėL NAUJO SOLIDARUMO FONDO REGLAMENTO

Pirmaisiais 2005 m. mėnesiais Komisija pabaigė parengiamuosius darbus dėl naujo Solidarumo fondo reglamento, kuris buvo priimtas 2005 m. balandžio 6 d.[4] kaip 2007−2013 m. finansinės perspektyvos teisės aktų paketo dalis. Pirminio ketinimo sutelkti skirtingus turimus ir planuojamus krizių valdymo mechanizmus Europos lygiu į vieną „Solidarumo ir greito reagavimo priemonę“, kaip numatyta 2004 m. liepos 14 d. Komisijos komunikate dėl finansinių perspektyvų[5], teko atsisakyti dėl skirtingų teisinių pagrindų nesuderinamumo.

Todėl Komisija nusprendė laikytis naujo požiūrio ir iš esmės atskirti civilinės saugos ir solidarumo aspektus. 2005 m. balandžio 8 d. naujasis Solidarumo fondo pasiūlymas, į kurį įtrauktos kelios naujoviškos dalys ir poveikio vertinimas, buvo pateiktas EP ir Tarybai.

Pagrindinės pasiūlymo naujovės yra šios: šalia stichinių nelaimių į Fondo taikymo sritį įtraukti pramonines ir technologines nelaimes, visuomenės sveikatos krizes ir teroristinius išpuolius; ribą, būtiną Fondo lėšoms gauti, sumažinti iki 1 mlrd. EUR arba 0,5 % BNP; panaikinti galimybę ribos neatitinkančių nelaimių (vadinamieji regioninės nelaimės kriterijai) atveju išimties tvarka gauti Fondo lėšų; ir suteikti išankstinių mokėjimų galimybę. 5 priede pateikiamas apžvalginis galiojančio ir siūlomo reglamento palyginimas.

2005 m. teisės akto rengimo procedūros metu buvo pasiekta nedidelė pažanga. Europos Parlamente pirmas pasikeitimas nuomonėmis dėl reglamento pasiūlymo įvyko REGI komitete. Taryboje finansinių patarėjų darbo grupės pasikeitimas nuomonėmis įvyko spalio ir lapkričio mėn., tačiau nebuvo prieita jokių išvadų. Pasiūlymas taip pat buvo pateiktas PROCIV grupei (civilinė sauga). 2005 m. spalio 27 d. EESRK po susitikimų su pranešėju ir paskirta tyrimų grupe buvo priimta iš esmės teigiama ataskaita (CESE 1256/2005).

7. IšVADOS

2005 m. Solidarumo fondo paramai gauti iš viso pateikta 12 paraiškų. Devyniais atvejais, susijusiais su didele stichine nelaime, nuodugniai išnagrinėjus pateiktą informaciją, Komisija galėjo siūlyti skirti Fondo lėšų. Šiems atvejams kaip biudžeto valdymo institucija vėliau pritarė Taryba ir Europos Parlamentas. 2005 m. Komisija pasiūlė skirti iš viso 205 mln. EUR paramos sumą iš Fondo (2002 m.: 728 mln. EUR; 2003: 107,1 mln. EUR; 2004: 19,6 mln. EUR).

2005 m. dviejų paraiškų, pateiktų remiantis „nepaprastosios“ regioninės nelaimės kriterijais, atveju buvo nuspręsta nesiūlyti skirti Fondo lėšų. Šiais atvejais pasitvirtino ankstesnė patirtis, kad sąlyginai sunku patenkinti tinkamos paraiškos sąlygas dėl nepaprastosios nelaimės, kurias pagal Reglamentą ypač atidžiai turi įvertinti Komisija. Valstybės narės ir Komisijos tarnybos skyrė daug laiko ir pastangų paraiškoms dėl mažesnių regioninių nelaimių rengti ir vertinti, tačiau jos buvo nuolat atmetamos.

Todėl naujame Solidarumo fondo reglamente siūlomas vienas pagrindinių pakeitimų − nustatant žalos lygį, reikalingą Fondo lėšoms gauti, atsižvelgti tik į kiekybinę ribą. Kaip kompensacija už galiojančių dabartinės „nepaprastosios“ regioninės nelaimės (nekiekybinių) kriterijų taikymo nutraukimą, kiekybinės ribos būtų sumažintos. Kartu šie du aspektai padidintų Solidarumo fondo skaidrumą. Tai padėtų išvengti didelio nusivylimo, kai valstybių narių administracijų kruopščiai parengtos paraiškos vėliau yra atmetamos, kadangi labai sunku patenkinti nepaprastosios nelaimės kriterijus. Priėmus naują Solidarumo fondo reglamentą, šalių valdžios institucijoms būtų aiškiau, kada Fondas gali joms skirti paramą nelaimės padariniams pašalinti. Komisijos tarnybos teigiamai atsakė į visus susijusių šalių valdžios institucijų klausimus dėl techninės informacijos, susijusios su ESSF reglamentu ir paraiškų rengimu.

2005 m. balandžio 6 d. Komisijos narių kolegijos priimtas naujojo reglamento pasiūlymas šiuo metu yra pateiktas Europos Parlamentui ir Tarybai svarstyti. Diskusijų įvairiuose Europos Parlamento komitetuose metu pasiūlymas sulaukė didelio pritarimo, ypač dėl tinkamumo nuostatų. Tačiau 2005 m. pažanga Taryboje buvo nedidelė, Komisija yra pasiryžusi glaudžiai bendradarbiauti su valstybėmis narėmis siekiant susitarimo su Taryba 2006 m., kad siūlomi šios svarbios Europos Sąjungos priemonės patobulinimai galėtų įsigalioti 2007 m. sausio 1 d.

Annex 1 European Union Solidarity Fund applications in 2005

Country | GNI 2003 | 0.6% of GNI | Major disaster threshold 2005 |

AT | ÖSTERREICH | 222 725 | 1 336.348 | 1 336.348 |

BE | BELGIQUE-BELGIË | 274 660 | 1 647.960 | 1 647.960 |

BG | BALGARIJA | 17 212 | 103.274 | 103.274 |

CY | KYPROS | 11 530 | 69.178 | 69.178 |

CZ | ČESKA REPUBLIKA | 76 416 | 458.495 | 458.495 |

DE | DEUTSCHLAND | 2 114 180 | 12 685.080 | 3 118.381* |

DK | DANMARK | 186 548 | 1 119.289 | 1 119.289 |

EE | EESTI | 7 535 | 45.209 | 45.209 |

EL | ELLADA | 153 007 | 918.043 | 918.043 |

ES | ESPAÑA | 734 748 | 4 408.488 | 3 118.381* |

FI | SUOMI/FINLAND | 141 973 | 851.838 | 851.838 |

FR | FRANCE | 1 560 079 | 9 360.474 | 3 118.381* |

HR | HRVATSKA | 25 526** | 153.158 | 153.158 |

HU | MAGYARORSZÁG | 69 479 | 416.876 | 416.876 |

IE | IRELAND | 112 943 | 677.659 | 677.659 |

IT | ITALIA | 1 286 896 | 7 721.373 | 3 118.381* |

LT | LIETUVA | 15 710 | 94.261 | 94.261 |

LU | LUXEMBOURG (G-D) | 21 206 | 127.235 | 127.235 |

LV | LATVIJA | 9 849 | 59.092 | 59.092 |

MT | MALTA | 4 324 | 25.943 | 25.943 |

NL | NEDERLAND | 447 701 | 2 686.206 | 2 686.206 |

PL | POLSKA | 182 019 | 1 092.112 | 1 092.112 |

PT | PORTUGAL | 128 143 | 768.860 | 768.860 |

RO | ROMÂNIA | 50 352** | 302.114 | 302.114 |

SE | SVERIGE | 267 209 | 1 603.252 | 1 603.252 |

SI | SLOVENIJA | 24 400 | 146.402 | 146.402 |

SK | SLOVENSKÁ REPUBLIKA | 28 716 | 172.297 | 172.297 |

TR | TÜRKIYE*** | 210 450 | 1 262.698 | 1 262.698 |

UK | UNITED KINGDOM | 1 622 278 | 9 733.667 | 3 118.381* |

* ~ EUR 3 billion in 2002 prices

** GDP (GNI not available)

*** eligible for aid only after formal opening of accession negotiations

Annex 5 Proposal for a new Solidarity Fund Regulation - Synopsis of main features

Current Solidarity Fund Regulation | Proposed new Regulation |

Entry into force | November 2002 | January 2007 |

Geographical scope | Member States and candidate countries after formal opening of accession negotiations | no change |

Application deadline | 10 weeks after first damage | no change |

Applicant | national government only | no change |

Thematic scope | “mainly” major natural disasters (health treats and terrorism excluded) | major disasters resulting from - natural disasters - industrial and technological disasters - public health emergencies - acts of terrorism |

Eligibility criteria | total direct damage above threshold neighbouring country exceptional mobilisation for extraordinary regional disasters | total direct damage above threshold neighbouring country political criterion abolition of exceptional regional disaster criteria |

Threshold (to be met per applicant state) | In relation to above: total direct damage above EUR 3 bn or 0.6% of GNI, whichever is the lower no threshold if major disaster in neighbouring country recognised major part of population affected, lasting repercussions on living conditions and economic stability of affected region | In relation to above: total direct damage above EUR 1 bn or 0.5% of GNI, whichever is the lower no threshold if major disaster in eligible neighbouring country recognised political decision of the Commission: limited to cases where damage is inappropriate criterion (health threats, terrorism) |

Eligible operations | Emergency operations - to restore to working order basic infrastructures - to secure protective infrastructure - pay for emergency services and provisional housing, - for protection of cultural heritage - cleaning up No compensation of private damage | As now, plus - medical, psychological and social assistance to the direct victims of acts of terrorism and their families - protection of the population against imminent health threats, including the replacement of vaccine, drugs, medical products and medical equipment used up during an emergency |

Implementation period | 1 year following payment of grant | 18 months from first damage |

Budgetary procedure | Full budgetary procedure involving EP and Council following a Commission proposal for an amending budget in each case | no change |

Advance payments | not possible | upon request of applicant state: 5% of the estimated cost of eligible operations, maximum EUR 3 million to be made available rapidly through internal budget transfer |

Payment of grant | 100% up front upon conclusion of the implementation agreement with beneficiary state, no co-financing obligation | no change |

Implementation | Under full responsibility of beneficiary state Minimum requirements on monitoring and reporting Final report 6 months after end of grant | no change |

Technical assistance | not available | up to EUR 2 million/year for external expertise |

[1] 2002 m. lapkričio 11 d. Tarybos reglamentas (EB) Nr. 2012/2002, įsteigiantis Europos Sąjungos solidarumo fondą, OL L 311/3, 2002 11 14, toliau − Reglamentas.

[2] 2005 m. birželio 6 d. SEC(2005) 758.

[3] 2005 m. rugsėjo 8 d. SEC(2005) 1083.

[4] Pasiūlymas dėl Europos Parlamento ir Tarybos reglamento, įsteigiančio Europos Sąjungos solidarumo fondą, 2005 m. balandžio 6 d., COM(2005) 108 galutinis

[5] COM(2004) 101.